***ΕΝΗΜΕΡΩΤΙΚΟ ΔΕΛΤΙΟ***

***Γραφείου Οικονομικών & Εμπορικών Υποθέσεων***

***Πρεσβείας Μόσχας***

***ΑΠΡΙΛΙΟΣ 2019***

Leontievsky Pereulok 4, 125009, Μόσχα, Ρωσική Ομοσπονδία

Τηλ.: +7 495 539 2970, Fax: +7 495 539 2974, E-mail: ecocom-moscow@mfa.gr

***ΠΕΡΙΕΧΟΜΕΝΑ***

[ΡΩΣΙΚΗ ΟΜΟΣΠΟΝΔΙΑ 2](#_Toc7530255)

[1. Βασικά χρηματοοικονομικά μεγέθη 2](#_Toc7530256)

[2. Απολογισμός κυβερνητικού έργου 2](#_Toc7530257)

[3. Μισθός - εισόδημα το 2018 2](#_Toc7530258)

[4. Οικονομικές προβλέψεις 2019 2](#_Toc7530259)

[5. Ανάπτυξη Αρκτικής 2](#_Toc7530260)

[6. Χημική βιομηχανία – πολυαιθυλένιο (PE) και πολυπροπυλένιο (PP) 3](#_Toc7530261)

[7. Πώληση μεριδίου EBRD 3](#_Toc7530262)

[8. Ψηφιακές τεχνολογίες στις ρωσικές επιχειρήσεις 3](#_Toc7530263)

[9. Ελληνορωσικό Επιχειρηματικό Συνέδριο (Θεσσαλονίκη 08-09.04.2019) 3](#_Toc7530264)

[10. Ελληνική συμμετοχή στη διεθνή έκθεση Δομικών Υλικών Mosbuild (Μόσχα 02-05.04.2019) 4](#_Toc7530265)

[ΟΥΖΜΠΕΚΙΣΤΑΝ 4](#_Toc7530266)

[11. Πρόβλεψη οικονομικής ανάπτυξης 2019 4](#_Toc7530267)

[12. Πώληση βιομηχανικών χημικών μονάδων 4](#_Toc7530268)

[13. Ξένες εταιρείες 5](#_Toc7530269)

[14. Εξαγωγές χρυσού 5](#_Toc7530270)

[ΤΟΥΡΚΜΕΝΙΣΤΑΝ 5](#_Toc7530271)

[15. Απόψεις ΔΝΤ για την οικονομία 5](#_Toc7530272)

[ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 - 2020 6](#_Toc7530273)

# ΡΩΣΙΚΗ ΟΜΟΣΠΟΝΔΙΑ

## Βασικά χρηματοοικονομικά μεγέθη

|  |  |
| --- | --- |
| Συναλλαγματική ισοτιμία (30.04.2019) | 1 Ευρώ = 72,20 Ρούβλια (↓)1 Δολ. = 64,69 Ρούβλια (↓) |
| Διατραπεζικό επιτόκιο (30.04.2019) | 7,75% |
| Πληθωρισμός (Mάρτιος 2019) | 5,3% (↑) |

## Απολογισμός κυβερνητικού έργου

Σύμφωνα με το άρθρο 114 του ρωσικού συντάγματος, ο Πρωθυπουργός της Ρωσίας κ. D. Medvedev παρουσίασε στις 17.04.2019 τον απολογισμό του κυβερνητικού έργου για το 2018. Μεταξύ άλλων παρουσιάστηκαν τα τελευταία στατιστικά μεγέθη, σύμφωνα με τα οποία το ΑΕΠ της χώρας κατά το 2018 αυξήθηκε κατά 2,3%, οι συνολικές επενδύσεις αυξήθηκαν κατά 4%, ο προϋπολογισμός έκλεισε με πλεόνασμα 2,5%, το εξωτερικό χρέος μειώθηκε κατά 60 δις δολ., ο πληθωρισμός διαμορφώθηκε στο 4,3% (κεντρική τράπεζα Ρωσίας) και η ανεργία παραμένει κατά μέσο όρο στο 5%. Οι τρείς σημαντικότερες διεθνείς εταιρείες αξιολόγησης χαρακτηρίζουν τη Ρωσία ως επενδυτικά ελκυστική. Στον οδηγό doing business η Ρωσία σημείωσε ραγδαία άνοδο τα τελευταία χρόνια και κατέλαβε την 31η θέση. Στόχος παραμένει η είσοδος της Ρωσίας στην πρώτη πεντάδα των μεγαλύτερων οικονομιών παγκοσμίως.

## Μισθός - εισόδημα το 2018

Σύμφωνα με τη ρωσική στατιστική υπηρεσία, ο ***μέσος μισθός*** στη Ρωσία το 2018 ανήλθε σε 42.200 ρούβλια (ή 586 ευρώ περίπου). Κατά μέσο όρο οι εργαζόμενοι στο κλάδο της εξόρυξης πετρελαίου έλαβαν υψηλότερους μισθούς έναντι των χαμηλότερα αμειβόμενων στους τομείς ξενοδοχείων και catering. Το ***πραγματικό διαθέσιμο εισόδημα*** αυξήθηκε κατά 0,1% (αφού υπολογίσθηκε με διαφορετικό τρόπο. Σύμφωνα με τον προηγούμενα χρησιμοποιούμενο τρόπο μειώθηκε κατά 0,2% έναντι του 2017).

## Οικονομικές προβλέψεις 2019

Σύμφωνα με ανακοίνωση του ρωσικού Υπ. Οικονομικής Ανάπτυξης, το ΑΕΠ για το 2019 εκτιμάται ότι θα αυξηθεί κατά 1,3% το 2019 ενώ το 2024 θα διαμορφωθεί σε +3,3%. Όμως, ο πρώτος Αναπληρωτής Πρωθυπουργός κ. Siluanov σε ομιλία του υποστήριξε ότι η αύξηση του ΑΕΠ το 2019 θα είναι μεγαλύτερη της ανακοινωθείσας, χάριν των αυξημένων δημόσιων επενδύσεων στο δεύτερο εξάμηνο 2019, όταν θα αρχίσει η υλοποίησης των μεγάλων εθνικών επενδυτικών προγραμμάτων. Την ίδια στιγμή, η Παγκόσμια Τράπεζα προβλέπει αύξηση του ΑΕΠ κατά 1,4% και 1,8% για την περίοδο 2020-2021. Το ΔΝΤ προβλέπει αύξηση του ΑΕΠ κατά 1,6% το 2019 και 1,7% για το 2020.

## Ανάπτυξη Αρκτικής

Κατατέθηκε κατάλογος αναπτυξιακών έργων στην περιοχή της Αρκτικής από το ρωσικό Υπ. Περιβάλλοντος προς τη ρωσική κυβέρνηση, επενδυτικής αξίας 10,5 τρις ρουβλίων, στους τομείς εξόρυξης, υποδομών, τουρισμού και βιομηχανίας τροφίμων. Η λίστα αφορά ιδιωτικά επενδυτικά έργα, τα οποία όμως χρειάζονται κρατική στήριξη προκειμένου να υλοποιηθούν, κυρίως στον τομέα δημιουργίας υποδομών σε ένα περιβάλλον δύσκολο από πλευράς κλιματολογικών συνθηκών. Σύμφωνα με το Υπουργείο, το 2018 οι μεταφορές εμπορευμάτων στην περιοχή της Αρκτικής ανήλθαν σε 17 εκ. τόνους φορτίου ενώ ο σόχος για το 2024 είναι 80 εκ. τόνοι, με τις εκτιμήσεις εμπειρογνωμόνων να ανέρχονται σε άνω των 90 εκ. τόνων. Σημειώνεται ότι η μεταφορά εμπορευμάτων διαμέσου της αρκτικής οδού είναι η συντομότερη θαλάσσια διαδρομή προκειμένου να συνδεθεί η ευρωπαϊκή πλευρά της Ρωσίας με την πλευρά της Άπω Ανατολής. Το ρωσικό Υπουργείο Ανάπτυξης εξετάζει διάφορους τρόπους κρατικής στήριξης (μείωση/μηδενισμός φορολογίας, συγχρηματοδότηση κλπ).

## Χημική βιομηχανία – πολυαιθυλένιο (PE) και πολυπροπυλένιο (PP)

Η Ρωσία τείνει να καλύψει την εσωτερική ζήτηση για PE και PP μέσω ίδιας παραγωγής, προβαίνοντας στην υλοποίηση μεγάλων επενδύσεων. Η κατά κεφαλή κατανάλωση PE στη Ρωσία το 2018 ήταν 13,5 κιλά (έναντι 38 κιλών στις ΗΠΑ) ενώ για PP ήταν 8,6 κιλά (έναντι 25 κιλών στην ΕΕ). Η ρωσική στρατηγική για την ανάπτυξη της χημικής βιομηχανίας εκτιμά ότι η κατά κεφαλή κατανάλωση για τα εν λόγω προϊόντα θα ανέλθει το 2030 σε 90 κιλά. Η παραγωγή PP το 2018 ανήλθε σε 1,38 εκ. τόνους με τη συνολική ζήτηση να διαμορφώνεται σε 1,22 εκ τόνους. Για το PE η παραγωγή ανήλθε σε 1,78 εκ. τόνους και η συνολική ζήτηση σε 1,92 εκ. τόνους. Κατά την τρέχουσα στιγμή υλοποιούνται μεγάλα επενδυτικά projects με παραγωγική δυναμικότητα ίση με τον τριπλασιασμό της σημερινής παραγωγής για PP και τον πενταπλασιασμό για PE (το πλήρες άρθρο στην ιστοσελίδα [https://www.gtai.de/GTAI/Navigation/DE/Trade/Maerkte/suche,t=russland-faehrt-produktion-von-polyolefinen-massiv-hoch,did=2283292.html?view=renderPdf](https://www.gtai.de/GTAI/Navigation/DE/Trade/Maerkte/suche%2Ct%3Drussland-faehrt-produktion-von-polyolefinen-massiv-hoch%2Cdid%3D2283292.html?view=renderPdf)).

## Πώληση μεριδίου EBRD

Η ΕBRD αποφάσισε την πώληση του μεριδίου της 7,47% σε μία από τις μεγαλύτερες αλυσίδες λιανικής πώλησης, στην εταιρεία επενδύσεων Severgroup LLC - Lenta, το οποίο κατείχε από 16ετίας,. Η συναλλαγή θα πρέπει να λάβει και την έγκριση της ρωσικής αντιμονοπωλιακής Αρχής για να ολοκληρωθεί. Η ΕBRD συνεργάστηκε με τη Lenta το 2003 μέσω παροχής δανείου και το 2007 ως μέτοχος. Η Lenta ιδρύθηκε το 1993, στην Αγία Πετρούπολη και αποτελεί την 3η μεγαλύτερη ρωσική αλυσίδα λιανικής, με 245 καταστήματα σε 88 ρωσικές πόλεις με περίπου 46.000 εργαζόμενους και επτά κέντρα διανομής (βλ. <https://www.ebrd.com/news/2019/ebrd-sells-stake-in-russian-retailer-lenta-.html>).

## Ψηφιακές τεχνολογίες στις ρωσικές επιχειρήσεις

Σύμφωνα με μελέτη της KPMG, σε περισσότερες από 100 ρωσικές μεγάλες εταιρείες τον Ιανουάριο του 2019, προκύπτει ότι το 63% αυτών διαθέτει πρόγραμμα ψηφιοποίησης έναντι 37% των οποίων δεν διαθέτει. Εταιρείες με μακρόχρονο προγραμματισμό ψηφιοποίησης έχουν ήδη εγκεκριμένες επενδύσεις ύψους πολλών εκ. ευρώ. Ορισμένοι τομείς ψηφιακών τεχνολογιών με ιδιαίτερο ενδιαφέρον για τις ρωσικές εταιρείες είναι big data, artificial Intelligence, chat bots, blockchain, internet of things κλπ. Το πλήρες κείμενο είναι διαθέσιμο στο γραφείο μας.

## Ελληνορωσικό Επιχειρηματικό Συνέδριο (Θεσσαλονίκη 08-09.04.2019)

Διοργανώθηκε από το Ελληνο-Ρωσικό Επιμελητήριο με σκοπό την παρακίνηση επιχειρήσεων της Βόρειας Ελλάδας για εντονότερη δραστηριοποίηση στη ρωσική αγορά και την ενημέρωση των ήδη δραστηριοποιούμενων σε αυτήν επί θεμάτων τεχνικών και θεσμικών (όπως λειτουργία των τελωνείων, πρόσβαση στις κρατικές προμήθειες, εναρμόνιση με τις ισχύουσες πιστοποιήσεις). Χαιρετισμούς απηύθυναν ο Υφυπουργός Εξωτερικών κος Μπόλαρης, εκπρόσωπος της Περιφέρειας, ο Πρόεδρος του Ελληνο-Ρωσικού Επιμελητηρίου, κος Μπακόλας και ο Πρόεδρος του Παραρτήματος του Επιμελητηρίου στη Θεσσαλονίκη, κος Σκαρλάτος. Σε συνεργασία με το Γραφείο ΟΕΥ Μόσχας, προσκλήθηκαν από τη Ρωσία στελέχη δημοσίων υπηρεσιών και επιχειρήσεων, μεταξύ των οποίων η Γενική Επιθεωρήτρια των Ρωσικών Τελωνείων, ο πρόεδρος του τμήματος Ελλάδος του Εμπορο-Βιομηχανικού Επιμελητηρίου Μόσχας, κος Αναστασιάδης, , ο πρόεδρος της Ρωσικής Εθνικής Επιτροπής της Μαύρης Θάλασσας, κος Victor ARCHIPOV, Ρώσοι εκτελωνιστές και εκπρόσωποι αλυσίδων καταστημάτων και εισαγωγικών επιχειρήσεων. Από πλευράς Γραφείου μας, συμμετείχε ο προϊστάμενός του κος Αθανάσιος Καραπέτσας, ο οποίος έκανε παρουσίαση για τις διμερείς οικονομικές και εμπορικές σχέσεις, η οποία έχει αναρτηθεί στη διαδικτυακή πύλη ΑΓΟΡΑ, στο σύνδεσμο: <http://www.agora.mfa.gr/administrator/index.php?option=com_agora&view=infofile&layout=edit&id=66120>

## Ελληνική συμμετοχή στη διεθνή έκθεση Δομικών Υλικών Mosbuild (Μόσχα 02-05.04.2019)

Μεταξύ 02-05.04.2019, διοργανώθηκε η ετήσια διεθνής έκθεση δομικών υλικών Mosbuild, στην οποία συμμετείχαν πάνω από 1.000 εταιρείες-εκθέτες. Η εν λόγω Έκθεση προσέλκυσε περί τους 80.000 κλαδικούς επισκέπτες (+20% έναντι του 2018), με την πλειάδα των επισκεπτών από το χώρο του χονδρικού και λιανικού εμπορίου, των εξειδικευμένων κατασκευαστών και διακοσμητών εσωτερικού χώρου. Από ελληνικής πλευράς, στην εν λόγω Έκθεση συμμετείχαν πέντε επιχειρήσεις. Στην προσπάθεια που καταβάλλει το Γραφείο μας για τη στήριξη των ελληνικών εξαγωγών στη Ρωσική Ομοσπονδία, σας γνωρίζουμε ότι διοργανώνεται επιχειρηματική αποστολή, στον κλάδο των δομικών υλικών, στα τέλη Μαΐου 2019, σε συνεργασία με το Enterprise Greece

# ΟΥΖΜΠΕΚΙΣΤΑΝ

## Πρόβλεψη οικονομικής ανάπτυξης 2019

Σύμφωνα με στοιχεία της Asia Development Bank η αύξηση του ΑΕΠ στη χώρα για το 2019 εκτιμάται σε 5,2% και για το 2020 σε 5,5%. Σύμφωνα με τη στατιστική υπηρεσία του Ουζμπεκιστάν, το ΑΕΠ κατά το πρώτο τρίμηνο 2019 αυξήθηκε κατά 5,3% (έναντι αντίστοιχου τριμήνου 2018), με τις υπηρεσίες να αποτελούν το σημαντικότερο τομέα (αύξηση του κύκλου πωλήσεων κατά 5%). Κατά το 2018 η αύξηση του ΑΕΠ (+5,1%) στηρίχθηκε στην αύξηση των επενδύσεων παγίου κεφαλαίου (+18,1% έναντι του 2017) κυρίως στους τομείς των κατοικιών, της μεταποίησης, της ενέργειας και της εξόρυξης. Κατά το 2019 αναμένεται αύξηση των εξαγωγών κατά 10% και κατά 12% το 2020, η οποία θα προέλθει από την αύξηση τιμών του χρυσού, τη σταθερή ζήτηση φυσικού αερίου, την αύξηση εξαγωγών αγροτικών προϊόντων προς τη Ρωσία και τις γειτονικές χώρες και την αύξηση της παραγωγής επεξεργασμένου βάμβακος και υφασμάτων.

## Πώληση βιομηχανικών χημικών μονάδων

Σύμφωνα με προεδρικό διάταγμα από 03.04.2019, αποφασίστηκε η πώληση μεριδίων σε έξι βιομηχανικές χημικές μονάδες σε ποσοστά 51% - 100%. Πρόκειται για τη Ferganaazot (παραγωγή αμμωνίας και νιτρικών), Samarkandkimyo, Birinchirezinotehnika Zavodi, Kungrad Soda Plant και Dekhkanabad Potash Plant. Με το ίδιο διάταγμα εγκρίθηκε το αναπτυξιακό πρόγραμμα της χώρας για τη χημική βιομηχανία για την περίοδο 2019 – 2030 επενδυτικού ύψους 12,1 δις δολ. Πληροφορίες για το χημικό κλάδο της χώρας θα βρείτε στην ιστοσελίδα <http://uzkimyosanoat.uz/>

## Ξένες εταιρείες

Στις 01.04.2019 στο Ουζμπεκιστάν λειτουργούσαν συνολικά 8.280 εταιρείες με ξένο κεφάλαιο (+42,4% έναντι περυσινής περιόδου). Οι περισσότερες εταιρείες έχουν κεφάλαια από τη Ρωσία, Τουρκία, Καζακστάν, Κίνα και Νότια Κορέα και δραστηριοποιούνται στους τομείς της βιομηχανίας, εμπορίου, υγείας, κοινωνικών υπηρεσιών και πληροφορικής – επικοινωνίας.

## Εξαγωγές χρυσού

Σύμφωνα με την Κεντρική Τράπεζα της χώρας, οι ετήσιες εξαγωγές χρυσού ανέρχονται σε 70 – 80 τόνους. Για το 2019 η Τράπεζα σχεδιάζει να πωλήσει 80 τόνους. Κατά το πρώτο τρίμηνο του 2019 ο χρυσός ήταν το σημαντικότερο εξαγώγιμο προϊόν (29,8% επί συνόλου εξαγωγών) με δεύτερο σημαντικότερο προϊόν την «ενέργεια – πετρελαϊκά προϊόντα» (18,2%) και τις υπηρεσίες (16,6%).

# ΤΟΥΡΚΜΕΝΙΣΤΑΝ

## Απόψεις ΔΝΤ για την οικονομία

Ανακοινώθηκαν στις 17.04.2019 τα αποτελέσματα της επίσκεψης του ΔΝΤ το διάστημα 26.03 – 09.04.2019. Σύμφωνα με το ΔΝΤ η ανάπτυξη σημείωσε κάμψη εξαιτίας της μείωσης των δημοσίων επενδύσεων και της αυστηρής νομοθεσίας σε θέματα συναλλάγματος, η οποία επέδρασε επιβαρυντικά στην κατανάλωση και στις ιδιωτικές επενδύσεις. Η επιτάχυνση των διαρθρωτικών αλλαγών προς μία οικονομία της αγοράς και η βελτίωση της κατάστασης σε θέματα ανθρώπινου κεφαλαίου είναι βασικοί παράγοντες για την οικονομική ανάπτυξη (απαιτούνται αλλαγές σε θέματα ιδιωτικοποιήσεων δημοσίων εταιρειών, ενίσχυσης του ανταγωνισμού, καταπολέμησης της διαφθοράς κλπ). Το πλήρες κείμενο είναι προσβάσιμο στην ιστοσελίδα <https://www.imf.org/en/News/Articles/2019/04/10/pr19112-turkmenistan-imf-staff-completes-2019-article-iv-mission?cid=em-COM-123-38631>

|  |
| --- |
| ΕΜΠΟΡΙΚΕΣ ΕΚΘΕΣΕΙΣ ΣΤΗ ΡΩΣΙΑ 2019 - 2020 |
| ***Έκθεση*** | ***Κλάδος*** | ***Ημ/νιες*** | ***Ιστότοπος*** |
| ENERGETIKA & ELEKTROTECHNIKA – RUSSIAN INTERNATIONAL ENERGY FORUM | Ενέργεια | 25-28.06.2019 | [http://en.energetika-restec.ru](http://en.energetika-restec.ru/) |
| CPM - COLLECTION PREMIERE MOSCOW. SPRING | Ένδυση | 03-06.09.2019 | <http://cpm-moscow.com> |
| World Food Moscow | Τρόφιμα - Ποτά | 24-27.09.2019 | [www.world-food.ru](http://www.world-food.ru) |
| International Fair Leather - Footwear - Fur - Technology | Υφάσματα, Ένδυση, Υπόδηση, Δέρμα | 19-22.09.2019 | [www.expoleather.ru](http://www.expoleather.ru) |
| MPIRES | Ακίνητα | 04-05.10.2019 | <http://mpires.ru> |
| PCV EXPO Moscow | Αντλίες, συμπιεστές, βαλβίδες | 22-24.10.2019 | [www.pcvexpo.ru](http://www.pcvexpo.ru) |
| INTERCHARM Professional, Moscow | Καλλυντικά | 23-26.10.2019 | [www.intercharm.ru](http://www.intercharm.ru/en/autumn/)  |
| ΑΡΤΕΚΑ Moscow | Φαρμακευτικά | 05-05.12.2019 | [www.aptekaexpo.ru](http://www.aptekaexpo.ru) |
| INTERPLASTICA +UPAKOVKA | Πλαστικά – Συσκευασίες | 28.01 - 31.01.2020 | [www.upakovka-tradefair.com](http://www.upakovka-tradefair.com) |
| INTERCHARM Professional, St. Petersburg | Καλλυντικά | ΦΕΒΡΟΥΑΡΙΟΣ 2020 | [www.intercharmspb.ru](http://www.intercharmspb.ru) |
| PROD-EXPO | Τρόφιμα - Ποτά | 10-14.02.2020 | [www.prod-expo.ru](http://www.prod-expo.ru) |
| AQUA-THERM MOSCOW | Θέρμανση - Ψύξη | 11-14.02.2020 | [www.aquatherm-moscow.ru](http://www.aquatherm-moscow.ru) |
| INGREDIENTS | Τρόφιμα και πρώτες ύλες | 18-20.02.2020 | [www.ingred.ru](http://www.ingred.ru) |
| INTOURMARKET | Τουρισμός | 12-14.03.2020 | [www.itmexpo.ru](http://www.itmexpo.ru/en/) |
| ΜΙΤΤ | Τουρισμός | 17-19.03.2020 | [www.mitt.ru](http://www.mitt.ru)  |
| MODERN BAKERY MOSCOW | Αρτοσκευάσματα | 17-20.03.2020 | [http://modern-bakery.ru](http://modern-bakery.ru.) |
| INTERNATIONAL PRIVATE LABEL SHOW – IPLS | Διάφοροι κλάδοι | 08-09.04.2020 | [www.ipls-russia.ru](http://www.ipls-russia.ru) |
| WORLD BUILD Moscow | Κατασκευές, Δομικά υλικά | 31.03 – 03.04.2020 | [www.worldbuild-moscow.ru](http://www.worldbuild-moscow.ru/en-GB) |
| IPhEB & CPhI Russia | Φάρμακα | April 2020 | [www.ipheb.ru](http://www.ipheb.ru/) |
| INTERFOOD St. Petersburg | Τρόφιμα - Ποτά | 16-17.04.2020 | [www.interfood-expo.ru](http://www.interfood-expo.ru/) |
| InterStroy/WorldBuild St. Petersburg | Κατασκευές, Δομικά υλικά | 16-18.04.2020 | [www.interstroyexpo.com](http://www.interstroyexpo.com/en-GB/) |